Koikküla külanõukogu
Koikküla külanõukogu oli külanõukogu Eesti NSV-s aastatel 1945–1954. Koikküla külanõukogu moodustati 1945 septembris Valgamaal Taheva vallas. Külanõukogu keskus asus Koikküla asunduses. Seoses maakondade ja valdade likvideerimise ning maarajoonide moodustamisega arvati Koikküla külanõukogu 1950 septembris Valga rajooni koosseisu. 1954 juunis Koikküla külanõukogu likvideeriti, selle aladest koos Hargla külanõukogu maadega moodustati Taheva külanõukogu.